stanford-oval/wikipedia huggingface dataset:
חוטיני
סוגי חוטיני > סיטיני (C-string)

חוטיני ללא רצועות סביב המותניים. הסיטיני עשוי ממסגרת גמישה בצורת חצי מעגל. צד אחד רחב ונועד להסתיר את המפשעה בעוד הצד השני דק וממוקם בחריץ הישבן. המסגרת הגמישה מקבעת אותו בין הרגליים בדומה לאופן בו עושה זאת קשת לשיער. יתרונו בכך שהוא חסר חוטים לחלוטין ובניגוד לתחתונים אחרים אשר בולטים מבעד לבגדים צמודים לא ניתן להבחין בו כלל מתחת לבגדים אטומים. יתרון נוסף הוא בשיזוף האחיד, שאינו מותיר פסים בהירים על הגוף הנגרמים בדרך כלל מרצועת המותניים.
סוגי חוטיני > דוגמאות ועיצובים

G-String
T-back
סיטיני (C-string)
ברזילאי (Cheeky)
ראו גם

ביקיני
הערות שוליים

↑  Parade Staff, Origin of Thong Underwear: Who Invented It & Why?, Parade, ‏18 באפריל 2021
↑  Christina Perez, A Brief (and NSFW!) History of the Thong, Glamour, ‏24 בנובמבר 2015
G-string
V-string
T-back
C-string
ליגת העל הצפון אירית

| --- | --- |

 שם מלא:  הפרימיירשיפ הצפון אירי
 כינוי:  דאנסקה בנק פרימיירשיפ
 תחום:  כדורגל
 ארגון:  התאחדות הכדורגל האירית 
 מדינות:  צפון אירלנד צפון אירלנד
 קונפדרציה:  אופ"א
 קבוצות:  12
 תקופת הפעילות:  1890–הווה (כ־134 שנים)
 אלופה נוכחית:  לרן (2024)
 מירב הזכיות:  לינפילד (56)
 מפעל מקביל:  הגביע האירי
 מפעל נמוך:  NIFL צ'מפיונשיפ
 www.nifootballleague.com
 
סמל הנהלת הליגות הצפון איריות
NIFL פרמיירשיפ היא ליגת הכדורגל הבכירה בצפון אירלנד. אין לבלבל בינה לבין "ליגת הכדורגל של אירלנד" בה משחקות קבוצות הרפובליקה של אירלנד. ליגת הכדורגל של צפון אירלנד היא הליגה השנייה בגילה בעולם כולו והוקמה שבוע אחד לפני ליגת הכדורגל הסקוטית. הליגה העתיקה בעולם היא הליגה הראשונה של הפוטבול ליג (כיום הפרמייר ליג) שהוקמה שנה לפני ליגת הכדורגל של צפון אירלנד.
היסטוריה

הליגה הוקמה בשנת 1890 כליגה כלל-אירית לקבוצות מכל האי אירלנד, אירלנד וצפון אירלנד שכן אז אירלנד הייתה חלק מבריטניה אך בפועל רוב הקבוצות בליגה היו מצפון אירלנד. הליגה הפכה רשמית לליגת הכדורגל של צפון אירלנד בלבד בשנת 1921 לאחר עצמאותה של אירלנד וכן ההפרדה בהתאחדויות הכדורגל (הוקמה התאחדות הכדורגל של אירלנד) תחילה כמדינת אירלנד החופשית ומאוחר יותר כרפובליקה של אירלנד.
העונה הראשונה של הליגה נעצרה כתוצאה מלחץ התקשורת שכן שבע מתוך שמונה הקבוצות בליגה היו מהעיר בלפסט וכך הכדורגל האירי כולו נשלט בעיקרו בבלפסט. בשנת 1892 דרי אולימפיק הפכה לקבוצה השנייה בליגה שאינה מבלפסט אך היא נשרה לאחר עונה אחת. בשנת 1900 דרי סלטיק הצטרפה לליגה ושנה לאחר מכן הצטרפה הקבוצה הבאה מדרי, סנט קולומבוס קורט. סנט קולומבוס קורט החזיקה בליגה רק עונה אחת לפני שנשרה לליגה השנייה ובמקומה עלתה הקבוצה הראשונה מדבלין בליגה, בוהמיאנס בשנת 1903. קבוצה נוספת מדבלין העפילה לליגה הבכירה בעונת 1904, שלבורן. בעונת 1911 גלנאבון מהעיר לורגן העפילה לליגה הבכירה במקומה של בוהמיאנס שהחליטה לפרוש מהליגה האירית אך צורפה חזרה בעונת 1912. בעונת 1912 היו בליגה שלושה מועדונים מדבלין לאחר שטריטונוויל צורפה אך כמו "סנט קולומוס קורט" ו "דרי אולימפיק", החזיקה מעמד רק עונה אחת. דרי סלטיק נשרה מהליגה בעונת 1913 וכך, כאשר הליגה פוצלה בשנת 1921 גלנאבון הייתה הקבוצה היחידה בליגה מחוץ לבלפסט. במהלך שנות ה-20, עם הרחבת הליגה, הליגה חולקה יותר באופן שווה לפי אזורים גאוגרפיים בצפון אירלנד אך למרות זאת, רק בעונת 1952 קבוצה מחוץ לבלפסט (גלנאבון) הוכתרה כאלופת הליגה.
בשנת 2003 עברה השליטה על הליגה הבכירה של צפון אירלנד לידי התאחדות הכדורגל של צפון אירלנד, מספר הקבוצות הוגדל ל-16 כאשר בשתי הליגות הנמוכות יותר ישנן רק 12 קבוצות.
הקבוצות לעונת 2024/2025

12 הקבוצות הבאות מתחרות בליגת העל הצפון אירית בעונת 2024/2025:
| קבוצה | עיר | אצטדיון | תכולה |
| --- | --- | --- | --- |
| באלמינה יונייטד | באלמינה | באלמינה שואוגראונדס | 3,050 (2,280 בישיבה) |
| קאריק ריינג'רס | קאריקפרגוס | לואושור הוטל ארנה | 2,500 (250 בישיבה) |
| קליפטונוויל | בלפסט | סוליטוד | 2,530 (כולם בישיבה) |
| קולריין | קולריין | קולריין שואוגראונדס | 2,496 (1,106 בישיבה) |
| קרוסיידרס | בלפסט | סי-וויו (Seaview) | 3,383 (כולם בישיבה) |
| דאנגנון סוויפטס | דאנגנון | סטנגמור פארק | 5,000 (300 בישיבה) |
| גלנאבון | לורגאן | מורנוויו פארק | 4,160 (3,200 בישיבה) |
| גלנטורן | בלפסט | אצטדיון האובל | 6,054 (4,989 בישיבה) |
| לרן | לרן | אינבר פארק | 2,000 (1,250 בישיבה) |
| לינפילד | בלפסט | ווינדסור פארק | 18,614 (כולם בישיבה) |
| לוכגאל | לוכגאל | לייקויו פארק | 1,300 |
| ניורי סיטי | ניורי | שוואו גראונד | 3,940 (2,765 בישיבה) |
אלופות הליגה לפי עונות

קבוצה המסומנת בכתב מודגש זכתה בגביע הצפון אירי באותה העונה והשלימה דאבל מקומי.
קבוצה המסומנת בכתב מודגש נטוי זכתה בגביע הצפון אירי ובתואר מקומי נוסף באותה העונה והשלימה טרבל מקומי.
↑  הליגה הוקפאה עקב התפרצות נגיף הקורונה, חושב מספר נקודות ממוצע למשחק על מנת לקבוע את הטבלה הסופית והאלופה בעונה זו
אליפויות לפי קבוצות

| קבוצה | זכיות | סגנויות | שנות זכייה |
| --- | --- | --- | --- |
| לינפילד | 56 | 23 | 1890/1891, 1891/1892, 1892/1893, 1894/1895, 1897/1898, 1901/1902, 1903/1904, 1906/1907, 1907/1908, 1908/1909, 1910/1911, 1913/1914, 1921/1922, 1922/1923, 1929/1930, 1931/1932, 1933/1934, 1934/1935, 1948/1949, 1949/1950, 1953/1954, 1954/1955, 1955/1956, 1958/1959, 1960/1961, 1961/1962, 1965/1966, 1968/1969, 1970/1971, 1974/1975, 1977/1978, 1978/1979, 1979/1980, 1981/1982, 1982/1983, 1983/1984, 1984/1985, 1985/1986, 1986/1987, 1988/1989, 1992/1993, 1993/1994, 1999/2000, 2000/2001, 2003/2004, 2005/2006, 2006/2007, 2007/2008, 2009/2010, 2010/2011, 2011/2012, 2016/2017, 2018/2019, 2019/2020, 2020/2021, 2021/2022 |
| גלנטורן | 23 | 23 | 1893/1894, 1896/1897, 1904/1905, 1911/1912, 1912/1913, 1920/1921, 1924/1925, 1930/1931, 1950/1951, 1952/1953, 1963/1964, 1966/1967, 1967/1968, 1969/1970, 1971/1972, 1976/1977, 1980/1981, 1987/1988, 1991/1992, 1998/1999, 2002/2003, 2004/2005, 2008/2009 |
| בלפסט סלטיק | 14 | 4 | 1899/1900, 1914/1915, 1919/1920, 1925/1926, 1926/1927, 1927/1928, 1928/1929, 1932/1933, 1935/1936, 1936/1937, 1937/1938, 1938/1939, 1939/1940, 1947/1948 |
| קרוסיידרס | 7 | 5 | 1972/1973, 1975/1976, 1994/1995, 1996/1997, 2014/2015, 2015/2016, 2017/2018 |
| ליסבורן דיסטילרי | 6 | 8 | 1895/1896, 1898/1899, 1900/1901, 1902/1903, 1905/1906, 1962/1963 |
| קליפטונוויל | 5 | 6 | 1905/1906, 1909/1910, 1997/1998, 2012/2013, 2013/2014 |
| פורטדאון | 4 | 10 | 1989/1990, 1990/1991, 1995/1996, 2001/2002 |
| גלנאבון | 3 | 11 | 1951/1952, 1956/1957, 1959/1960 |
| קולריין | 1 | 11 | 1973/1974 |
| דרי סיטי | 1 | 7 | 1964/1965 |
| קווינס איילנד | 1 | 3 | 1923/1924 |
| ארדס | 1 | 1 | 1957/1958 |
| לרן | 1 | 0 | 2022/2023 |
הערות שוליים

↑  בעונת 1905/1906 תואר האליפות הוא זכייה משותפת של קליפטונוויל וליסבורן דיסטלרי, כיוון שנערכו שני משחקי הכרעה על תואר האליפות ושניהם הסתיימו בתיקו. זוהי העונה היחידה בהיסטוריית הליגה הצפון אירית שהתואר התחלק בין שתי המועמדות לזכייה
↑  הליגה הושעתה בעקבות מלחמת העולם הראשונה. התקיימה ליגה לא רשמית בשנים אלו שההתאחדות אינה מכירה בה
↑  הליגה הושעתה בעקבות מלחמת העולם השנייה. התקיימה ליגה לא רשמית בשנים אלו שההתאחדות אינה מכירה בה
1 2 3 4  כולל תואר אחד משותף בעונת 1905/1906
| כדורגל בצפון אירלנד צפון אירלנד |
| --- | --- | --- |
| ניהול | התאחדות הכדורגל האירית • קבוצות • אצטדיונים • תחרויות |  |
| תחרויות ליגה | NIFL פרמיירשיפ • NIFL צ'מפיונשיפ • מבנה הליגות |  |
| תחרויות גביע | הגביע האירי • גביע ליגת הכדורגל הצפון אירית |  |
| נבחרות | הנבחרת הלאומית • הנבחרת הצעירה • עד גיל 19 • נבחרת הנשים |  |
| ליגות הכדורגל העליונות של אירופה (אופ"א) |
| --- | --- | --- |
| מפעלי הווה | אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא •  מולדובה • מונטנגרו • מלטה • צפון מקדוניה • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| מפעלי עבר | הפוטבול ליג (אנגליה) • ברית המועצות • יוגוסלביה • מזרח גרמניה • סרביה ומונטנגרו • צ'כוסלובקיה |  |
סוזן וגה

| --- | --- |

סוזן וגה ב-2006
 לידה:  11 ביולי 1959 (בת 65) סנטה מוניקה, קליפורניה, ארצות הברית
 שם לידה:  Suzanne Nadine Vega 
 מוקד פעילות:  ניו יורק
 תקופת הפעילות:  מ-1984
 מקום לימודים:  קולג' ברנרד, תיכון לגארדיה 
 סוגה:  רוק אלטרנטיבי   פולק
 כלי נגינה:  גיטרה 
 חברת תקליטים:  איי אנד אם בלו נוט
 בן או בת זוג:  מיטשל פרום (17 במרץ 1995–1998) 
 מספר צאצאים:  1 
 SuzanneVega.com
 פרופיל ב-IMDb
 חתימה:  
 
סוזן נדין וגה (באנגלית: Suzanne Nadine Vega; נולדה ב-11 ביולי 1959) היא זמרת-יוצרת אמריקאית. סגנונה מושפע בעיקר ממוזיקת פולק.
הקריירה המוזיקלית של וגה החלה בראשית שנות השמונים. באמצע שנות השמונים והתשעים היא הוציאה ארבעה סינגלים שזכו להצלחה בין-לאומית ואף דורגו בארבעים העליונים במצעד הסינגלים הבריטי, "Marlene on the Wall", "Left of Center", "Luka" ו-"No Cheap Thrill". כמו כן, "Tom's Diner", שיצא במקור כהקלטת א-קפלה באלבום האולפן השני של וגה, Solitude Standing (1987), קיבל רמיקס דאנס ב-1990 שנוצר על ידי הצמד האלקטרוני האנגלי DNA; הוא דורג בעשיריות הפותחות במספר מדינות כולל ארצות הברית. הקלטת הא-קפלה המקורית של השיר שימשה כמבחן במהלך יצירת פורמט MP3. בעקבות תפקיד השיר בפיתוח דחיסת ה-MP3 כונתה וגה "האמא של ה-MP3".
וגה הוציאה תשעה אלבומי אולפן, כשהאחרון הוא Lover, Beloved: Songs from an Evening with Carson McCullers מ-2016.
קורות חייה

וגה נולדה בסנטה מוניקה, קליפורניה, ובגיל שנה עברה עם אמה ואביה החורג לניו יורק. בגיל תשע החלה לכתוב שירים ובגיל ארבע-עשרה הלחינה לראשונה אחד מהם.
היא למדה מחול מודרני בבית ספר לאמנויות הבמה, אך נמשכה יותר לתחום המוזיקה. במהלך לימודיה לקראת תואר ראשון בספרות אנגלית הופיעה במקומות קטנים בגריניץ' וילג'. ב-1984 חתמה על חוזה עם חברת תקליטים גדולה. בשנת 1995 התחתנה וגה עם מיטשל פרום, מוזיקאי ומפיק מוזיקלי. יש להם בת משותפת, רובי פרום, שנולדה ב-1994. וגה התגרשה מפרום בשנת 1998. בשנת 2006 היא נישאה לפול מילס עורך דין ומשורר, שהציע לה נישואין עשרים-ושתים שנים קודם לכן.
וגה מתרגלת Nichiren Buddhism, ענף בבודהיזם מהאיאנה, והיא חברה בסניף האמריקאי של האיגוד הבינלאומי, Soka Gakkai International.
יצירתה

אלבומה הראשון, Suzanne Vega, יצא ב-1985 וזכה לשבחי המבקרים. ב-1987 יצא אלבומה המצליח Solitude Standing, שכלל את הלהיטים "Tom's Diner" ו-"Luka". השיר "Luka" חרג מסגנון הכתיבה של שירי הפופ באותה תקופה, שכן נכתב מנקודת מבטו של ילד מוכה. באותו אלבום הופיע גם השיר "Tom's Diner" בגרסת א-קפלה. שיר זה היה השיר ששימש את מפתחי אלגוריתם MP3 לדחיסת קובצי מוזיקה בניסויים שביצעו שבתהליך הפיתוח.
באלבומה השלישי, Days of Open Hand, שיצא ב-1990, ניכר שינוי סגנון, המוזיקה הייתה בו נסיונית יותר, ומילותיו ביטאו רגשות עזים יותר. באותה השנה יצאה גרסה קצבית של השיר "Tom's Diner" בידי שני די ג'יים המכונים DNA. גרסה זו לא הייתה מורשית, אולם לאור הצלחתה רכשה חברת התקליטים בה הייתה וגה חתומה את הזכויות עליה, והיא הפכה ללהיט הגדול ביותר של הזמרת. מאוחר יותר הוציאה החברה אלבום ובו גרסאות שביצעו אמנים שונים לשיר זה, ובהם אר.אי.אם..
ב-1992 הוציאה וגה את האלבום 99.9F°, ששילב מספר סגנונות, בהם פולק ודאנס, נשא אופי שמח יותר מקודמו ושיריו קצרים יותר. אלבומה החמישי של וגה, Nine Objects of Desire, שיצא ב-1996, כלל בין היתר את שיר הנושא לסרט "על גברים, נשים וחיות אחרות". אחריו יצא ב-2001 Songs in Red and Gray, שעסק בגירושיה מהמפיק מיטשל פרום. ב-2003 הוציאה וגה אוסף משיריה שנקרא Retrospective: The Best of Suzanne Vega, ובשנת 2007 יצא אלבומה השביעי, Beauty & Crime, אשר הוקדש לעיר ניו יורק שבה התגוררה כל חייה.
בהופעה שהתקיימה ב-2002 לזכר אחיה טימותי וגה, החלו צילומיו של סרט תיעודי על חייה.
להקה בשם סול קופינג קראה לאלבום הבכורה שלה מ-1994 "רובי ורום" על שם בתה של וגה, רובי. הלהקה ביקשה וקיבלה את הסכמתה של וגה לשימוש בשם, בשינוי קל.
וגה הופיעה בישראל חמש פעמים: לראשונה ב-13 וב-14 ביוני 1989, אז ערכה שתי הופעות בתיאטרון קיסריה. ב-8, ב-9 וב-10 ביולי 1999 היא הופיעה בסינרמה בתל אביב. ב-19 ביולי 2009 הופיעה וגה, פעמיים באותו היום, בהיכל התרבות בתל אביב. במקור נקבעה אז לווגה הופעה אחת בלבד, אולם בשל הביקוש הרב הוסיפה וגה הופעה נוספת באותו היום. ב-15 ביולי 2010 שבה וגה להופיע בתיאטרון קיסריה, ויום למחרת הופיעה בחוות רונית. ההופעות האחרונות ב-2010 התקיימו חרף ניסיונות רבים להניא את וגה מלהופיע בישראל, ונוכח ביטולי הופעות של אמנים אחרים באותה התקופה, כגון אלביס קוסטלו ולהקת פיקסיז. בהופעתה בחוות רונית אף ציינה וגה מעל לבמה כי קיבלה דואר שטנה רב עקב החלטתה להופיע בישראל. וגה הופיעה בישראל בפעם החמישית ב-9 וב-10 ביוני 2015 בליווי התזמורת הפילהרמונית הישראלית. ההופעות התקיימו בהיכל התרבות בתל אביב.
ב-2014 הוציאה את אלבום האולפן השמיני Tales From the Realm of the Queen of Pentacles – "סיפורים מהממלכה של מלכת הכוכבים המחומשים" (פנטגרם).
דיסקוגרפיה > אלבומים

| שנה | שם האלבום | המצעד הבריטי | המצעד האמריקאי | המצעד האוסטרלי | המצעד הניו זילנדי | המצעד הגרמני | המצעד הצרפתי | המצעד השווייצרי |
| --- | --- | --- | --- | --- | --- | --- | --- | --- |
| 1985 |  Suzanne Vega  | 11 | 91 | 23 | 9 | 54 | - | - |
| 1987 |  Solitude Standing  | 2 | 11 | 7 | 1 | 6 | - | - |
| 1990 |  Days of Open Hand  | 7 | 50 | 74 | 24 | 16 | - | - |
| 1992 |   99.9F°   | 20 | 86 | 56 | 38 | 27 | - | - |
| 1996 |  Nine Objects of Desire  | 43 | 92 | - | - | 43 | 25 | 25 |
| 2001 |  Songs in Red and Gray  | - | 178 | - | - | 53 | 36 | 47 |
| 2007 |  Beauty & Crime  | - | 129 | - | - | 81 | 52 | 79 |
| 2014 |  Tales from the Realm of the Queen of Pentacles  | 37 | 173 | - | - | 38 | 124 | - |
דיסקוגרפיה > אלבומים אקוסטיים

| שנה | שם האלבום | המצעד האמריקאי | המצעד הבלגי | המצעד הצרפתי |
| --- | --- | --- | --- | --- |
| 2010 |  Close-Up Vol. 1, Love Songs | — | — | — |
| 2010 |  Close-Up Vol. 2, People & Places | 10 | — | 199 |
| 2011 |  Close-Up Vol. 3, States of Being | — | — | — |
| 2012 |  Close-Up Vol. 4, Songs of Family | — | 160 | — |
דיסקוגרפיה > אוספים

Tried & True: The Best of Suzanne Vega, 1998
Retrospective: The Best of Suzanne Vega, 2003
הערות שוליים

↑  Suzanne Vega Songs, Albums, Reviews, Bio & Mor..., AllMusic (באנגלית)
↑  BBC Four - Songwriters' Circle, Richard Thompson, Suzanne Vega, Loudon Wainwright, BBC (באנגלית בריטית)
↑  Hitlåtens historia | svt.se, web.archive.org, ‏2010-02-26
↑  Tom's Essay - NYTimes.com, web.archive.org, ‏2013-06-22
↑  Suzanne Vega (2016-09-20), Suzanne Vega on Lover, Beloved: Songs From An Evening With Carson McCullers, נבדק ב-2024-10-24
↑  SGI-USA Members in New York Celebrate Spring", Soka Gakkai International, פברואר 2008
| --- | --- |
בקרת זהויות :  NLI: 987007332866505171  PLWABN: 9810704619105606  BNE: XX1093145  BnF: cb139313929 (data)  GND: 131999087  ISNI: 0000 0000 8095 6475  LCCN: n91079284  MusicBrainz: cf119120-7df5-47d7-9dec-49f8837a4e40  NKC: js20020122092  NTA: 072290978  SNAC: w6q274gm  SUDOC: 158966759  VIAF: 15918916   WorldCat (עם VIAF): 15918916
איגנץ ברנשטיין

| --- | --- |

 לידה:  30 בינואר 1836 ויניצה, האימפריה הרוסית 
 פטירה:  23 בינואר 1909 (בגיל 72) בריסל, בלגיה 
 מדינה:  האימפריה הרוסית 
 מקום קבורה:  בית הקברות היהודי בוורשה 
 
איגנץ ברנשטיין (בלועזית:Ignatz Bernstein;‏ 30 בינואר 1836 - 23 בינואר 1909) היה פולקלוריסט, ביבליופיל, נדבן ואספן של אמרות כנף יידישאיות, ממייסדי הספרייה היהודית שליד בית הכנסת טלומצקה בוורשה.
ברנשטיין נולד במשפחת משכילים יהודים בוויניצה, אז בפולין וכעת באוקראינה. הוא עבר עם משפחתו לוורשה ב-1856. בביקור, שערך בברלין, ב-1859, מצא ספרון בגרמנית עם אמרות כנף יידישאיות ומכך קיבל את הרעיון לעיסוק שיהיה לו לכל חייו, איסוף אמרות כנף יידישאיות.
מוצאו של ברנשטיין במשפחת בנקאים והוא היה סוחר סוכר בעל אמצעים. עושרו אפשר לו להקדיש זמן רב לעיסוק באיסוף פתגמים ודברי חוכמה יהודים, פולניים ורוסיים. ברנשטיין פרסם קטלוג מאויר בן שני כרכים של אוסף ספריו וכתבי היד שלו. הוא נדד ברחבי אירופה, צפון אפריקה וארץ ישראל, ובמשך 35 שנים אסף פתגמים ביידיש שהיו קיימים בקרב יהדות רוסיה ויהדות פולין. הוא פרסם 2,056 פתגמים ביידיש בכתב העת "ידיד המשפחה" (Hoyzfraynd). הוא פרסם גם אוסף של 227 פתגמים ביידיש העוסקים במין תחת הכותרת הלטינית Erotica et Rustica.
ברנשטיין הוריש את ספרייתו בת 7,000 הספרים וכתבי היד לאקדמיה למדעים בקרקוב ואת אוספי הפולקלור שלו לקהילה היהודית בוורשה.
ביתו של איגנץ ברנשטיין בוורשה
הערות שוליים

↑  BERNSTEIN, IGNATZ (באנגלית)
| --- | --- |
בקרת זהויות :  NLI: 987007258496705171  PLWABN: 9810678067305606  BIBSYS: 90630290  BNE: XX1204730  BnF: cb13013914p (data)  GND: 124683835  ISNI: 0000 0001 0870 8730  LCCN: n85045684  NLA: 35859584  NTA: 06778769X  RERO: 02-A002997941  SELIBR: 237164  SUDOC: 067133525  Trove: 1119527  VIAF: 12440419   WorldCat (עם VIAF): 12440419
פאנסקסואליות

דגל הגאווה הפאנסקסואלי
פּאנסקסואליות (הלחם של המילים "פּאן" (ביוונית: הכול) ו-"סקס" (מלטינית: מין) היא נטייה מינית המאופיינת במשיכה אסתטית, אהבה רומנטית או תשוקה מינית כלפי אנשים ללא קשר לזהותם המגדרית או למינם הביולוגי.
חלק מהפאנסקסואלים טוענים כי למגדר ולמין אין משמעות בעיניהם וכי אלה זניחים במשיכתם המינית ועל כן משיכתם מתפתחת דרך אינטלקט והוויה. עבור חלק מהפאנסקסואלים, אימוץ הזהות הפאנסקסואלית כתחליף לזהות ביסקסואלית, מהווה בחירה פוליטית שמטרתה להיאבק בתפישות המגדר המקובלות.
המונח "פאנסקסואליות" מבקש לכפור בתפיסה של בינאריה מינית ומגדרית. כך, היא לפעמים מיוחסת לביסקסואליות. זאת אף על פי שהמילה "ביסקסואליות" מצביעה על משיכה לשני מינים, ועל כן אינה מאזכרת מגדרים ומינים שאינם בינאריים כמו ג'נדרקוויר או אינטרסקס. מכיוון שהגדרת "פאנסקסואליות" שנויה במחלוקת ואינה אוניברסלית, ניתן להבחין בין פאנסקסואליות וביסקסואליות גם לפי ההגדרה שהקודם מתייחס למשיכה בלי תלות במין או מגדר, בעוד ביסקסואליות מתייחסת למשיכה ליותר ממגדר אחד, אך לאו דווקא לכל המגדרים או המינים הקיימים.
נמצא כי חלק ממי שמגדירים עצמם כפאנסקסואלים לעיתים יעדיפו להזדהות בפני אחרים בכינוי אחר מוכר יותר (כמו ביסקסואל, הומו, או לסבית). השכיחות הרבה ביותר של השימוש היא בקרב דור ה Z, בעיקר משום שזו הגדרה רחבה המאופיינת בגמישות ומאפשרת חופש בחירה ביחס לביטוי הזהות המינית.
יום המודעות הבינלאומית לפנסקוסאליות נקבע בתאריך 24 במאי וצוין לראשונה בשנת 2015.
היסטוריה של המונח

פאנסקסואליות נקראת לפעמים גם אומניסקסואליות. המונח אומניסקסואליות מתייחס למשיכה לאנשים מכל המינים, מכל הקשת המגדרית, תוך התחשבות במין והמגדר של מושא המשיכה. מסיבה זו, ניתן לומר כי מאפייני שני המונחים דומים מאוד זה לזה, אולם הגדרה מדויקת יותר לפאנסקסואליות היא משיכה ש"עיוורת" למין או מגדר.
המונח פאנסקסואליות הופיע לראשונה בשנת 1914, ונטבע במקור על ידי מבקריו של זיגמונד פרויד. במקור, המונח נוצר כדי לתאר את ההשקפה כי היצר המיני משחק תפקיד עיקרי בכל פעילות אנושית - נפשית או פיזית. מבקריו של פרויד האמינו כי זוהי השקפתו, וטבעו את המונח באופן ביקורתי/ שלילי. המונח תורגם לגרמנית כפאנסקסואליזם (pansexualismus) בעבודתו של פרויד "פסיכולוגיה של ההמון ואנליזה של האני" (Group psychology and the analysis of the ego).
השימוש במונח פאנסקסואליות כפי שאנו מכירים אותו כיום החל במהלך שנות התשעים וצבר את הפופולריות שלו בעיקר בעשור האחרון. סקר שנערך בארצות הברית מצא כי מספר בני הנוער שהזדהו כפאנסקסואלים בשנת 2017, הוכפל מאז שנת 2012.
המונח פאנסקסואליות נוצר מתוך הקהילה הלהטבק"ית, מתוך שאיפה לייצר הגדרות חדשות שאינן מקובעות לתוויות או הגדרות קיימות, ונטולות דעת קדומות. פאנסקסוליוות מוגדרת כמשיכה "עיוורת מגדר" או המשיכה לריבוי מגדרים, לא בהכרח באותה צורה או באותה עוצמה. יש שיסבירו את זהותם הפאנסקסואלית כמשיכה או התאהבות ב"נפש" או ב"אדם" ולא בגוף או בצורה חיצונית.
כמו כן, עבור חלק מהאנשים, הזהות הפאנסקסואלית מהווה מעין "זהות נגד" (anti-identity) המבוססת על הרצון שלא לשים תווית מגבילה על זהותם. במקרה זה, הגדרתם את עצמם מבוססת על ערעור הקשר הבינארי בין מין-מגדר-וזהות מינית, והתנגדות לתוויות מקבעות בהקשרים אלה. בנוסף, יש שיבחרו להגדיר עצמם כפאנסקסואלים כרצון להצהיר על ההכרה בנזילות מגדרית, נזילות רומנטית או נזילות במשיכה המינית, שעשויות להשתנות במהלך החיים [19].
השוואת פאנסקסואליות לביסקסואליות וזהויות מיניות אחרות

המונח פאנסקסואליות מבקש לערער על התפיסה של בינאריות מינית ומגדרית, ועל כן הוא נבדל מההגדרה של בי-סקסואליות. ההגדרה המילולית של ביסקסואליות, בשל הקידומת בי (Bi), היא משיכה מינית או רומנטית לשני המינים או לשני מגדרים. לעומת זאת, פאנסקסואליות, המורכבת עם הקידומת pan, היא משיכה עיוורת מין או מגדר, המכירה בכך שיש יותר משני מגדרים, ומכלילה בהגדרתה גם זהויות שאינן נכנסות בקטגוריות ברורות של זכר או גבר, נקבה או אישה, כמו למשל זהויות טרנסג'נדריות, קוויריות או א-מגדריות.
כמו כן, נמצא גם כי מי שמגדירים עצמם כפאנסקסואלים הם לרוב צעירים יותר ממי שמגדירים עצמם כביסקסואלים, לרוב יהיו בעלי נזילות מגדרית גבוהה יותר, וכן נוטים להיות ליברליים יותר מבחינה פוליטית.
יש הטוענים כי מושגים כמו פאנסקסואליות, אומניסקסואליות או קוויר נוצרו מתוך הגבלות מובנות במושג ביסקסואליות, המהווה מילה בינארית מגדרית, ועל כן מגבילה או מתעלמת מאוכלוסיות המכירות ברצף מגדרי או מזדהות כקוויריות/ א-מגדריות.
עם זאת, חלק מהאנשים המזדהים כביסקסואלים יחלקו על הטענות אודות הבינאריות של ההגדרה, בטענה שהמונח אינו קובע בהכרח משיכה רק לשני המינים, אלא משיכה למגדרים שונים, ועל כן הוא כולל בתוכו גם משיכה ליותר משני מגדרים.יש שטוענים כי מטרת ההפרדה בין שני המושגים לייצר הבחנה פוליטית בין קבוצות של קווירים וטרנסג'נדרים לבין ביסקסואלים.
מונח מטרייה

המושג "מונח מטרייה" (מאנגלית: umbrella concept) מתייחס לדבר מה המתאר תופעות רבות ושונות, תחת תיאור אחד כללי הנוטה להיות כוללני או פשטני. "המטרייה הביסקסואלית" הוא מונח המשמש לתיאור מגוון זהויות וקהילות מיניות המבטאות משיכה למגדרים רבים, תוך התייחסות לזהויות ספציפיות כמו ביסקסואלים, פאנסקסואליים, קווירים ואחרים הרעיון של ביסקסואליות כמונח מטרייה יכול להדגיש ריבוי זהויות, צורות של תשוקה וחוויות חיים, ולהתנגד להגדרה אחת כוללת של זהות ביסקסואלית.השימוש במונח מטרייה מאפשר מצד אחד לכידות, ומכליל זהויות שונות תחת אותו "גג" מאחד, ומצד שני מאפשר גיוון ושונות - וכולל בתוכו גם כאלה המזדהים עם יותר מזהות מינית אחת.
המונח פאנסקסואליות לעיתים מחליף את השימוש בהגדרה המוכרת של ביסקסואליות. ישנם ביסקסואלים המזדהים ככאלה בחיי היום-יום, שלעיתים יבחרו להגדיר עצמם בזהויות חלופיות כמו קוויר או פאנסקסואל. בהתאמה, נמצא כי חלק מהביסקסואלים מחזיקים בדעה כי מגדר או מין לא צריכים להיות המוקד במערכות יחסים רומנטיות או מיניות.
הדמיון בין שני המונחים וחוסר ההגדרה הברורה, יוצרים קושי בהבחנה בין המזדהים כפאנסקסואלים לבין אלה המזדהים כביסקסואליים אך לא פאנסקסואלים.
בניגוד לרעיון של מטרייה ביסקסואלית, ישנה טענה כי פנסקסואליות עשויה להיחשב מונח מטרייה יותר מאשר ביסקסואליות, משום שהיא לרוב מוגדרת באופן רחב יותר. בצורה זו, המונח ביסקסואליות נמצא למעשה תחת מטריית הפאנסקסואליות. לצד זאת, מחקרים שונים מציינים כי על סמך ההגדרות והמידע הקיימים כיום, לא ניתן לקבוע אילו מהמונחים מתאים יותר לשמש כמונח מטרייה.
דמוגרפיה

סקר שנערך בשנת 2016 בקרב 2,000 מבוגרים בארצות הברית מצא כי בקרב הגילאים 18–34, כשני אחוזים מזדהים כפאנקסואליים, לעומת אחוז אחד בשאר קבוצות הגיל. סקר שנערך בשנת 2017 בקרב הקהילה הגאה בארצות הברית מצא כי 14% מהנשאלים בגילאים 13–17 הזדהו כפאנסקסואלים.
הדגל הפאנסקסואלי

הדגל הפאנסקסואלי הוא דגל גאווה שעוצב כסמל לשימוש הקהילה הפאנסקסואלית ומורכב משלושה פסים אופקיים בצבעים: ורוד, צהוב וכחול. מטרת הדגל לגביר את הנראות הפאנסקסואלית, ולהבדיל אותה מהקהילה הביסקסואלית. הדגל עוצב על ידי ג'ספאר וי בשנת 2010. הצבע הכחול מייצג אנשים המזדהים כגברים, הצבע הורוד מייצג אנשים המזדהים כנשים, והצבע הצהוב מסמל א-מגדריים או מי שמגדירים עצמם על הרצף המגדרי.
תת-ייצוג של הזהות הפאנסקסואלית

אף על פי שבשנים האחרונות חלה עלייה משמעותית במחקרים על זהות פאנסקסואלית, עדיין ניתן לומר כי במידה מסוימת ישנה התעלמות ממנה כזהות לגיטימית, הן במחקר האקדמי והן בייצוג באמצעי המדיה והתקשורת הדומיננטיים. יתרה מזו, ניכר כי זהות זו לא מקבלת הכרה משמעותית גם בקרב הקהילה הלהטב"קית עצמה. מחקר משנת 2013 מצא כי פאנסקסואלים רבים חשים כי הקהילה הלהטב"קית לא מכירה בהם, ואף מרגישים כי היא מייצרת אווירה שלא מאפשרת להם לבסס את זהותם באופן מלא.
מחקר שנערך בניו זילנד מצא כי מספר הפאנסקסואלים שדיווחו על מצוקה נפשית היה גבוה באופן מובהק מהמשתתפים הביסקסואלים. על פי השערת החוקרים, ייתכן וממצא זה נובע מתת-הייצוג של פאנסקסואלים והיותה של זהות זו שקופה - הן באקדמיה ובקהילת המטפלים, הן בתקשורת ובאמצעי המדיה, והן אף בתוך קהילת הלהטב"ק.
ראו גם

הומוסקסואליות
פוליסקסואליות
ביפוביה
דגל הגאווה הפאנסקסואלי
אומניסקסואליות
עיוורון מגדרי
דמיסקסואליות
ניקולאי דוברוליובוב

ניקולאי דוברוליובוב
ניקולאי דוברוליובוב (ברוסית: Николай Александрович Добролюбов)‏ (5 בפברואר 1836 - 29 בנובמבר 1861) היה מבקר ספרות, פובליציסט ומהפכן רוסי של מחצית המאה ה-19.
דוברוליובוב נולד בניז'ני נובגורוד במשפחת כומר. כבר בילדות אהב לקרוא ובגיל 17 החל את הלימודים במכון ללימודי הוראה בסנקט פטרבורג. לאחר פטירת הוריו בשנת 1854 נודע בציבור כבעל דעות קיצוניות נגד הדת, המלוכה ומעמד הצמיתות. דעותיו מצאו ביטוי במספר רב של יצירותיו הספרותיות שפורסמו בעיתונות הסטודנטיאלית.